CELEX: 32021R0447
Language: lt
Date: 2021-03-12 00:00:00
Title: Komisijos įgyvendinimo reglamentas (ES) 2021/447 2021 m. kovo 12 d. kuriuo pagal Europos Parlamento ir Tarybos direktyvos 2003/87/EB 10a straipsnio 2 dalį nustatomos patikslintos santykinių taršos rodiklių vertės, taikomos 2021–2025 m. laikotarpiu suteikiant nemokamus apyvartinius taršos leidimus (Tekstas svarbus EEE)

2021 3 15   
               
               
                  LT
               
               
                  Europos Sąjungos oficialusis leidinys
               
               
                  L 87/29
               
            
         KOMISIJOS ĮGYVENDINIMO REGLAMENTAS (ES) 2021/447
         2021 m. kovo 12 d.
         kuriuo pagal Europos Parlamento ir Tarybos direktyvos 2003/87/EB 10a straipsnio 2 dalį nustatomos patikslintos santykinių taršos rodiklių vertės, taikomos 2021–2025 m. laikotarpiu suteikiant nemokamus apyvartinius taršos leidimus
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Sąjungoje ir iš dalies keičiančią Tarybos direktyvą 96/61/EB (1), ypač į jos 10a straipsnio 2 dalies trečią pastraipą,
         kadangi:
         
                     (1)
                  
                  
                     Komisijos sprendimu 2011/278/ES (2) nustatyti 54 santykiniai taršos rodikliai, kuriais remiantis suteikiami nemokami apyvartiniai taršos leidimai (toliau – santykiniai taršos rodikliai), ir tų santykinių taršos rodiklių vertės, taikomos 2013–2020 m. laikotarpiu; Sprendimas 2011/278/ES 2021 m. sausio 1 d. buvo panaikintas ir pakeistas Komisijos deleguotuoju reglamentu (ES) 2019/331 (3) – juo nustatyti vienodi išeities taškai, skirti metinei mažinimo normai, taikomai 2021–2030 m. laikotarpiu atnaujinant kiekvieną santykinio taršos rodiklio vertę, nustatyti;
                  
               
                     (2)
                  
                  
                     Sprendime 2011/278/ES nurodytos 54 santykinių taršos rodiklių vertės buvo nustatytos, kiek įmanoma, remiantis atskirų įrenginių efektyvumo, susijusio su šiltnamio efektą sukeliančiomis dujomis (ŠESD), duomenimis, kuriuos pateikė atitinkamų Europos sektorių asociacijos pagal taisykles, Komisijos nustatytas gairių dokumente ir vadinamosiose sektorių vidaus tvarkos taisyklėse. Duomenų rinkimas nėra privalomas, todėl šie duomenys apėmė ne visus susijusius įrenginius. 14 produktų santykinių taršos rodiklių vertės buvo pagrįstos įrenginių, kuriuose gaminamas tik vienas produktas, duomenimis, nes laikyta, kad tais atvejais, kai atitinkamuose įrenginiuose gaminami keli produktai, neįmanoma atskirti su konkrečiais produktais susijusio išmetamo ŠESD kiekio konkrečiu laikotarpiu. Kadangi konkrečių įrenginių duomenų nebuvo, penkios produktų santykinių taršos rodiklių vertės, taip pat šilumos ir kuro santykinių taršos rodiklių vertės nustatytos remiantis informacija, gauta iš geriausių prieinamų gamybos būdų informacinių dokumentų arba kitos literatūros. Keturios produktų santykinių taršos rodiklių vertės nustatytos remiantis kitomis produktų santykinių taršos rodiklių vertėmis, siekiant užtikrinti vienodas sąlygas tų pačių ar panašių produktų gamintojams;
                  
               
                     (3)
                  
                  
                     patikslintos santykinių taršos rodiklių vertės turi būti nustatomos remiantis patikrinta 2016 ir 2017 m. informacija apie su ŠESD susijusį įrenginių, apie kuriuos pranešta pagal Direktyvos 2003/87/EB 11 straipsnį, efektyvumą. Nustatant kiekvieną santykinį taršos rodiklį, reikia apskaičiuoti 10 % veiksmingiausių įrenginių 2016 ir 2017 m. vidutines eksploatacines charakteristikas. Remiantis tų verčių palyginimu su Sprendime 2011/278/ES nustatytomis santykinių taršos rodiklių vertėmis, kurios pagrįstos 2007 ir 2008 m. veiklos rezultatų duomenimis, kiekvieno santykinio taršos rodiklio metinės mažinimo normos turi būti nustatomos 9 metų laikotarpiui, t. y. nuo 2007 / 2008 iki 2016 / 2017 m. Šios metinės mažinimo normos turi būti naudojamos atitinkamam santykinių taršos rodiklių verčių mažinimui 15 metų laikotarpiu, t. y. nuo 2007 / 2008 m. iki 2022 / 2023 m., apskaičiuoti ekstrapoliavimo būdu. Pagal Direktyvos 2003/87/EB 10a straipsnio 2 dalį 15 metų laikotarpiu taikomas sumažinimas turėtų būti ne mažesnis kaip 3 % ir ne didesnis kaip 24 %. Atnaujinant aromatinių angliavandenilių, vandenilio, sintezės dujų ir išlydyto metalo santykinių taršos rodiklių vertes taikomos specialios nuostatos;
                  
               
                     (4)
                  
                  
                     pagal Direktyvos 2003/87/EB 11 straipsnio 1 dalį valstybės narės Komisijai iki 2019 m. rugsėjo 30 d. pateikė įrenginių sąrašą, į kurį įtraukta su nemokamų apyvartinių taršos leidimų suteikimu susijusi informacija. Siekdama užtikrinti, kad santykinių taršos rodiklių vertės būtų pagrįstos teisingais duomenimis, Komisija (naudodama ir automatines priemones) atliko išsamias duomenų, susijusių su nemokamų apyvartinių taršos leidimų suteikimu, išsamumo ir nuoseklumo patikras. Prireikus Komisija paprašė atitinkamų kompetentingų institucijų pateikti paaiškinimų ir pataisyti duomenis. Atlikusi šią procedūrą Komisija gavo tikslių, nuoseklių ir palyginamų duomenų apie su ŠESD susijusį visų stacionarių įrenginių, kuriems taikoma Direktyva 2003/87/EB, efektyvumą. Šis aukštos kokybės duomenų rinkinys naudotas patikslintoms kiekvieno iš 54 santykinių taršos rodiklių vertėms, taikytinoms 2021–2025 m. laikotarpiu, nustatyti. siekiant nustatyti 10 % veiksmingiausių įrenginių 2016 ir 2017 m. vidutines eksploatacines charakteristikas, kaip nurodyta Direktyvos 2003/87/EB 10a straipsnio 2 dalyje ir Europos Parlamento ir Tarybos direktyvos (ES) 2018/410 (4) 11 konstatuojamojoje dalyje, buvo naudoti visų įrenginio technologinio proceso dalių, kurioms taikomas Deleguotojo reglamento (ES) 2019/331 I priede nustatytas konkretus santykinis taršos rodiklis, duomenys;
                  
               
                     (5)
                  
                  
                     Direktyvos 2003/87/EB 27 straipsnyje nustatyta, kad tam tikromis sąlygomis valstybės narės į ES apyvartinių taršos leidimų prekybos sistemą (ES ATLPS) gali neįtraukti įrenginių, kurių išmetamų teršalų kiekis, apie kurį pranešta, yra mažesnis nei 25 000 tonų anglies dioksido ekvivalento ir kuriuose vykdant kuro deginimo veiklą nominalus šiluminis našumas yra mažesnis nei 35 MW, neskaitant naudojant biomasę išmetamų teršalų. Direktyvos 2003/87/EB 27a straipsnyje nustatyta, kad valstybės narės į ES ATLPS taip pat gali neįtraukti įrenginių, kurių išmetamų teršalų kiekis, apie kurį pranešta, yra mažesnis nei 2 500 tonų anglies dioksido ekvivalento, neskaitant naudojant biomasę išmetamų teršalų. Remdamosi tomis nuostatomis, kelios valstybės narės nusprendė 2021–2025 m. laikotarpiu kai kurių įrenginių neįtraukti į ES ATLPS. Į tuos įrenginius neturėtų būti atsižvelgiama nustatant patikslintas santykinių taršos rodiklių vertes;
                  
               
                     (6)
                  
                  
                     Deleguotajame reglamente (ES) 2019/331 nustatytos išmetamo ŠESD kiekio nustatymo įrenginio technologinio proceso dalių lygmeniu taisyklės, kuriomis siekiama užtikrinti sąlygų, taikomų išmetamiesiems teršalams, susijusiems su importuojama, eksportuojama ir pačiame įrenginyje gaminama išmatuojama šiluma, taip pat išmetamosioms dujoms, kurių sudėtyje yra anglies, ir perduotam CO2, nuoseklumą. Šiuo tikslu, naudojant šilumos ir kuro santykinių taršos rodiklių vertes (atnaujintas taikant nustatytas metines mažinimo normas), buvo nustatyti atitinkami išmetamųjų teršalų faktoriai. Importuojamai šilumai, kurios išmetamųjų teršalų faktoriai nežinomi arba nėra aiškiai apibrėžti, ir eksportuojamai šilumai buvo taikoma 53,3 t CO2 ekvivalento / TJ vertė. Ši vertė apskaičiuota šilumos santykinio taršos rodiklio vertei pritaikius 1,6 % metinę mažinimo normą, nustatytą 9 metų laikotarpiui, t. y. nuo 2007 / 2008 iki 2016 / 2017 m. Eksportuojamų išmetamųjų dujų atveju iš faktinio išmetamųjų dujų išmetamųjų teršalų faktoriaus atimta 37,4 t CO2 ekvivalento / TJ vertė. Ši vertė atitinka gamtinių dujų išmetamųjų teršalų faktorių (56,1 t CO2 ekvivalento / TJ), padaugintą iš 0,667 faktoriaus, kuriuo atsižvelgiama į išmetamųjų dujų ir gamtinių dujų, kaip etaloninių degalų, naudojimo efektyvumo skirtumą. Importuojamų išmetamųjų dujų atveju naudota 48,0 t CO2 ekvivalento / TJ vertė. Ši vertė buvo apskaičiuota kuro santykinio taršos rodiklio vertei pritaikius 1,6 % metinę mažinimo normą, nustatytą 9 metų laikotarpiui, t. y. nuo 2007 / 2008 iki 2016 / 2017 m.;
                  
               
                     (7)
                  
                  
                     tais atvejais, kai į įrenginio technologinio proceso dalis importuojami tarpiniai produktai, kurių gamyba patenka į sistemos, kurioje taikomas atitinkamo produkto santykinis taršos rodiklis, ribas, ir tais atvejais, kai remiantis pateiktais duomenimis nebuvo įmanoma nustatyti su tų tarpinių produktų gamyba susijusio išmetamo ŠESD kiekio, nustatant patikslintas santykinių taršos rodiklių vertes neturėtų būti atsižvelgiama į su ŠESD susijusį atitinkamų įrenginio technologinio proceso dalių efektyvumą. Tai taikoma atnaujinant naftos produktų, išlydyto metalo, sukepintų dolomitinių kalkių, amoniako, vandenilio ir kalcinuotosios sodos santykinių taršos rodiklių vertes. tais atvejais, kai tarpiniai produktai eksportuojami iš įrenginio technologinio proceso dalių ir kai remiantis pateiktais duomenimis nebuvo įmanoma nustatyti su vėlesniais procesais susijusio išmetamo ŠESD kiekio, nustatant patikslintas santykinių taršos rodiklių vertes neturėtų būti atsižvelgiama į su ŠESD susijusį atitinkamų įrenginio technologinio proceso dalių efektyvumą. Tai taikoma atnaujinant naftos produktų ir išlydyto metalo santykinių taršos rodiklių vertes;
                  
               
                     (8)
                  
                  
                     taikant Deleguotajame reglamente (ES) 2019/331 nustatytą metodiką, pagal kurią išmetamosios ŠESD priskiriamos skirtingoms įrenginio technologinio proceso dalims, tais atvejais, kai šiluma, pagaminta naudojant kurą, kurio išmetamųjų teršalų faktorius nedidelis, yra eksportuojama į kitas įrenginio technologinio proceso dalis arba į kitus įrenginius, su ŠESD susijęs efektyvumas gali būti neigiamas. Tokiais atvejais, norint nustatyti patikslintas santykinių taršos rodiklių vertes, su ŠESD susijęs atitinkamų įrenginio technologinio proceso dalių efektyvumas turėtų būti prilygintas nuliui;
                  
               
                     (9)
                  
                  
                     šiame reglamente nustatytos priemonės atitinka Klimato kaitos komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Suderinto nemokamų apyvartinių taršos leidimų suteikimo tikslu 2021–2025 m. laikotarpiu taikomos priede nurodytos patikslintos santykinių taršos rodiklių vertės.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 12 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 275, 2003 10 25, p. 32.
         
            (2)  2011 m. balandžio 27 d. Komisijos sprendimas 2011/278/ES, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės (OL L 130, 2011 5 17, p. 1).
         
            (3)  2018 m. gruodžio 19 d. Komisijos deleguotasis reglamentas (ES) 2019/331, kuriuo nustatomos suderinto nemokamų apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės (OL L 59, 2019 2 27, p. 8).
         
            (4)  2018 m. kovo 14 d. Europos Parlamento ir Tarybos direktyva (ES) 2018/410, kuria iš dalies keičiama Direktyva 2003/87/EB siekiant ekonomiškai efektyviai dar labiau sumažinti išmetamųjų teršalų kiekį ir paskatinti investicijas į mažo anglies dioksido kiekio technologijas ir Sprendimas (ES) 2015/1814 (OL L 76, 2018 3 19, p. 3).
      
      
         
            PRIEDAS
            Santykiniai taršos rodikliai
            Šiame priede nurodytų produktų, procesų ir išmetamųjų ŠESD, kuriems taikomas santykinis taršos rodiklis, apibūdinimai (sistemos ribos) nustatyti Deleguotojo reglamento (ES) 2019/331 I priede.
            1.   Produktų santykiniai taršos rodikliai, nustatyti neatsižvelgiant į kuro ir elektros tarpusavio pakeičiamumą
            
            
                        Produktų santykiniai taršos rodikliai
                     
                     
                        10 % veiksmingiausių įrenginių 2016 ir 2017 m. vidutinė vertė (t CO2 ekvivalento / t)
                     
                     
                        2021–2025 m. laikotarpiu taikytina santykinio taršos rodiklio vertė (ATL/t)
                     
                  
                        Koksas
                     
                     
                        0,144
                     
                     
                        0,217
                     
                  
                        Sukepintoji rūda
                     
                     
                        0,163
                     
                     
                        0,157
                     
                  
                        Išlydytas metalas
                     
                     
                        1,331
                     
                     
                        1,288
                     
                  
                        Iš anksto sukepintas anodas
                     
                     
                        0,317
                     
                     
                        0,312
                     
                  
                        Aliuminis
                     
                     
                        1,484
                     
                     
                        1,464
                     
                  
                        Pilkojo cemento klinkeris
                     
                     
                        0,722
                     
                     
                        0,693
                     
                  
                        Baltojo cemento klinkeris
                     
                     
                        0,973
                     
                     
                        0,957
                     
                  
                        Kalkės
                     
                     
                        0,746
                     
                     
                        0,725
                     
                  
                        Dolomitinės kalkės
                     
                     
                        0,881
                     
                     
                        0,815
                     
                  
                        Sukepintos dolomitinės kalkės
                     
                     
                        1,441
                     
                     
                        1,406
                     
                  
                        Flotacinis stiklas
                     
                     
                        0,421
                     
                     
                        0,399
                     
                  
                        Nespalvotojo stiklo buteliai ir stiklainiai
                     
                     
                        0,323
                     
                     
                        0,290
                     
                  
                        Spalvotojo stiklo buteliai ir stiklainiai
                     
                     
                        0,265
                     
                     
                        0,237
                     
                  
                        Ištisinių gijų stiklo pluošto produktai
                     
                     
                        0,290
                     
                     
                        0,309
                     
                  
                        Fasadinės apdailos plytos
                     
                     
                        0,094
                     
                     
                        0,106
                     
                  
                        Grindinio blokai
                     
                     
                        0,140
                     
                     
                        0,146
                     
                  
                        Čerpės
                     
                     
                        0,130
                     
                     
                        0,120
                     
                  
                        Purškiamuoju džiovinimu pagaminti milteliai
                     
                     
                        0,050
                     
                     
                        0,058
                     
                  
                        Tinkas
                     
                     
                        0,048
                     
                     
                        0,047
                     
                  
                        Džiovintas antrinis gipsas
                     
                     
                        0,008
                     
                     
                        0,013
                     
                  
                        Trumpapluoštė kraftplaušiena
                     
                     
                        0,000
                     
                     
                        0,091
                     
                  
                        Ilgapluoštė kraftplaušiena
                     
                     
                        0,001
                     
                     
                        0,046
                     
                  
                        Sulfitinė plaušiena, termomechaninė plaušiena ir mechaninė plaušiena
                     
                     
                        0,000
                     
                     
                        0,015
                     
                  
                        Rūšiuotosios makulatūros plaušiena
                     
                     
                        0,000
                     
                     
                        0,030
                     
                  
                        Laikraštinis popierius
                     
                     
                        0,007
                     
                     
                        0,226
                     
                  
                        Nepadengtas plonasis popierius
                     
                     
                        0,011
                     
                     
                        0,242
                     
                  
                        Padengtas plonasis popierius
                     
                     
                        0,043
                     
                     
                        0,242
                     
                  
                        Minkštasis popierius
                     
                     
                        0,139
                     
                     
                        0,254
                     
                  
                        Popierius ar kartonas išoriniams gofruoto kartono sluoksniams ir gofruojamasis popierius
                     
                     
                        0,071
                     
                     
                        0,188
                     
                  
                        Nepadengtas kartonas
                     
                     
                        0,009
                     
                     
                        0,180
                     
                  
                        Padengtas kartonas
                     
                     
                        0,011
                     
                     
                        0,207
                     
                  
                        Azoto rūgštis
                     
                     
                        0,038
                     
                     
                        0,230
                     
                  
                        Adipo rūgštis
                     
                     
                        0,32
                     
                     
                        2,12
                     
                  
                        Vinilchlorido monomeras (VCM)
                     
                     
                        0,171
                     
                     
                        0,155
                     
                  
                        Fenolis ir acetonas
                     
                     
                        0,244
                     
                     
                        0,230
                     
                  
                        S-PVC
                     
                     
                        0,073
                     
                     
                        0,066
                     
                  
                        E-PVC
                     
                     
                        0,103
                     
                     
                        0,181
                     
                  
                        Kalcinuotoji soda
                     
                     
                        0,789
                     
                     
                        0,753
                     
                  2.   Produktų santykiniai taršos rodikliai, nustatyti atsižvelgiant į kuro ir elektros tarpusavio pakeičiamumą
            
            
                        Produktų santykiniai taršos rodikliai
                     
                     
                        10 % veiksmingiausių įrenginių 2016 ir 2017 m. vidutinė vertė (t CO2 ekvivalento / t)
                     
                     
                        2021–2025 m. laikotarpiu taikytina santykinio taršos rodiklio vertė (ATL/t)
                     
                  
                        Naftos produktai
                     
                     
                        0,0255
                     
                     
                        0,0228
                     
                  
                        Elektros lanko krosnių (ELK) nelegiruotasis plienas
                     
                     
                        0,209
                     
                     
                        0,215
                     
                  
                        ELK gausiai legiruotas plienas
                     
                     
                        0,266
                     
                     
                        0,268
                     
                  
                        Geležies liejimas
                     
                     
                        0,299
                     
                     
                        0,282
                     
                  
                        Mineralinė vata
                     
                     
                        0,595
                     
                     
                        0,536
                     
                  
                        Gipso plokštė
                     
                     
                        0,119
                     
                     
                        0,110
                     
                  
                        Suodžiai
                     
                     
                        1,141
                     
                     
                        1,485
                     
                  
                        Amoniakas
                     
                     
                        1,604
                     
                     
                        1,570
                     
                  
                        Garinis krekingas
                     
                     
                        0,693
                     
                     
                        0,681
                     
                  
                        Aromatiniai angliavandeniliai
                     
                     
                        0,0072
                     
                     
                        0,0228
                     
                  
                        Stirenas
                     
                     
                        0,419
                     
                     
                        0,401
                     
                  
                        Vandenilis
                     
                     
                        4,09
                     
                     
                        6,84
                     
                  
                        Sintezės dujos
                     
                     
                        0,009
                     
                     
                        0,187
                     
                  
                        Etileno oksidas ir (arba) etilenglikoliai
                     
                     
                        0,314
                     
                     
                        0,389
                     
                  3.   Šilumos ir kuro santykiniai taršos rodikliai
            
            
                        Santykinis taršos rodiklis
                     
                     
                        10 % veiksmingiausių įrenginių 2016 ir 2017 m. vidutinė vertė (t CO2 ekvivalento / TJ)
                     
                     
                        2021–2025 m. laikotarpiu taikytina santykinio taršos rodiklio vertė (ATL/TJ)
                     
                  
                        Šilumos santykinis taršos rodiklis
                     
                     
                        1,6
                     
                     
                        47,3
                     
                  
                        Kuro santykinis taršos rodiklis
                     
                     
                        34,3
                     
                     
                        42,6